L'exposició El Cáliz Revelado presenta a Sagunt la història de la relíquia
18 de juny 2021

![Imagen 1](/media/ziajgyrb/88c-grupo.jpg)![Imagen 2](/media/oykbsom2/88c-natalia.jpg)

La Delegació de Turisme de l'Ajuntament de Sagunt juntament amb Turisme Comunitat Valenciana, han organitzat l'exposició _El Cáliz Revelado_, amb la col·laboració de la Confraria de la Puríssima Sang del nostre Senyor Jesucrist de Sagunt i la Fundació Bancaixa de Sagunt. S'emmarca dins d'un projecte d'exposició itinerant que viatja per les poblacions que configuren la Ruta del Grial i que ha sigut exhibida recentment en la Catedral de València.

D'esta manera, es fa partícips a les poblacions de la Ruta del Grial de la història de la relíquia i la connexió amb les seues ciutats, a més de vincular les diferents poblacions a través de les marques de picapedrer en els seus edificis.

_El Cáliz Revelado_ consta de 10 panells en els quals es pot veure informació diversa sobre l'arqueologia, la ruta, els patrons de disseny, la inscripció,… entre altres. A més, en esta ocasió, compta amb la rèplica del Sant Calze que la Catedral de València va concedir a la Confraria de la Sang, lloc on es custodia habitualment. L'exposició també es complementarà amb una sèrie d'activitats culturals i dinàmiques per a xiquets, famílies i majors. 

 ![Imagen sin texto alternativo.](/media/dt2hkd5s/88c-caliz.jpg)

La delegada de Turisme, Natalia Antonino, ha explicat que es tracta d'una exposició «**que ve a Sagunt per a augmentar la qualitat en el producte turístic del Grial, un producte que portem treballant un parell d'anys amb visites teatralitzades i visites guiades, especialitzades en la Ruta del Grial**». Afig que es tracta d'un producte «**diferenciador**» que oferix la ciutat de Sagunt, «**una ciutat viva i amb possibilitats per a tota mena de públic, emmarcada dins del producte turístic cultural pel qual es coneix la nostra ciutat**».

Amb el mateix títol del llibre _El Cáliz Revelado_, escrit per Gabriel Songel, comissari de l'exposició i catedràtic de la Universitat Politècnica de València, presenta a través de l'exposició d'una forma gràfica i didàctica els últims descobriments sobre la composició, autoria i significat del Sant Calze de València tal com es coneix en l'actualitat.

L'exposició s'allotja en la seu de la Fundació Bancaixa, situada a la Casa Capellà Pallarés (C/ Cavallers, 12) i és d'accés lliure i gratuït. Es pot visitar des del 18 de juny fins al 7 de setembre, en horari de dilluns a divendres de 10.00 a 14.00 hores o de 17.00 a 21.00 hores; i els dissabtes de 10.00 a 14.00 hores. Per a conéixer més informació sobre l'exposició es pot visitar el següent [enllaç](https://ruta-grial.comunitatvalenciana.com/ruta-grial).

 ![Imagen sin texto alternativo.](/media/r1yftcky/88c-expo-paneles.jpg)  
![Imagen sin texto alternativo.](/media/odckfiks/88c-paneles-caliz.jpg)

​

*   [](http://www.facebook.com/sharer.php?u=https://aytosagunto.es/va/actualitat/l-exposicio-el-caliz-revelado-presenta-a-sagunt-la-historia-de-la-reliquia/ "Facebook")
*   [](http://twitter.com/share?url=https://aytosagunto.es/va/actualitat/l-exposicio-el-caliz-revelado-presenta-a-sagunt-la-historia-de-la-reliquia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-exposicio-el-caliz-revelado-presenta-a-sagunt-la-historia-de-la-reliquia/ "Linked In")
*   [](mailto:?body=https://aytosagunto.es/va/actualitat/l-exposicio-el-caliz-revelado-presenta-a-sagunt-la-historia-de-la-reliquia/)